
Intézményi Szakmai Tudományos Közéleti – Egyszeri Közéleti ösztöndíj pályázata 2026/2027/1. félév

Az Eötvös Loránd Tudományegyetem Berzsenyi Dániel Pedagógusképző Központ Ösztöndíj Bizottsága a 2025/2026/1 félévére pályázatot hirdet Egyszeri Közéleti ösztöndíj pályázatra, a nemzeti felsőoktatásról szóló 2011. évi CCIV. törvény  85/C.§ ac) alpontja, az ELTE Hallgatói Követelményrendszer 93. § (4) bekezdés c) alpontja és 96. § (6) alpontja, a 51/2007. (III.26) Kormányrendelet § (3) bekezdése alapján.

A PÁLYÁZAT CÉLJA
A Központ hallgatóiért végzett tevékenység jutalmazása, valamint azon hallgatók támogatása, akik a tantervi követelményeken túl segítik az intézmény munkáját, központi közéleti tevékenységet végeznek. 

PÁLYÁZHAT
Egyszeri Közéleti ösztöndíjat a Berzsenyi Dániel Pedagógusképző Központ nappali tagozatos állami ösztöndíjas vagy önköltséges képzésben részt vevő hallgató kaphat, aki önállóan, vagy a helyi képviselet választott képviselőjeként, illetve a közéletben szervező, segítő vagy egyéb munkájával kiemelkedő teljesítményt nyújt.

A BEADÁS HELYE ÉS IDEJE, MÓDJA
A tanulmányi rendszeren keresztül, az „Ügyintézés” menüpont „Kérvények” almenüjében található kérvénysablonon keresztül. A kérvény 2026. szeptember 7. 18:00-tól 2026. december 11. 16:00-ig elérhető.

Neptun  Ügyintézés Kérvények  BDPK-ISZTK-Egyszeri Közéleti ösztöndíj pályázati űrlap

Leadási határidők:
· szeptember 18. 16:00
· október 16. 16:00
· november 20. 16:00
· december 11. 16:00



A pályázat leadására 30 nap áll a hallgatók rendelkezésére a tevékenység befejezését követően. A 30 napnál régebbi tevékenységre hivatkozó pályázatok megfelelő indoklás hiányában elutasításra kerülnek.  A 30 napba nem számolandóak a június, július és január hónapjai. Hiánypótlásra egy alkalommal a felszólítástól számított 8 napon belül van lehetőség. Az utolsó leadási határidő esetén, nincs lehetőség hiánypótlásra.
A Bizottság fenntartja a jogot arra, hogy a leadási határidő után beérkező kérvényeket a következő hónapban bírálja el.

SZEMPONTRENDSZER 
A Bizottság a pályázatokat megadott szempontrendszer alapján bírálja el.
	Tevékenység
	Szükséges dokumentum

	Az ELTE BDPK Helyi Képviselet munkájának segítése.
	A BDPK HK koordinátorának ajánlása az ösztöndíj elnyeréséhez.

	Az ELTE BDPK rendezvényein való segítségnyújtás.
(*A programokon való részvétel nem jár díjazással.)
	Igazolás a rendezvény szervezőjétől.

	Programok, rendezvények szervezése a BDPK hallgatói számára.
	Dokumentáció a program megtartásáról.

	Egyéb közéleti tevékenység
	Igazolás a közéleti tevékenységről (leírás).



A PÁLYÁZATTAL ELNYERHETŐ ÖSSZEG MÉRTÉKE
A      pályázattal      elnyerhető      összeg      mértéke: maximum 60.000, azaz hatvanezer Forint.  Az elnyerhető támogatás mértéke függ a végzett tevékenységtől. A pályázaton elnyerhető összeget az Ösztöndíj Bizottság állapítja meg a Bizottsági ülésen a leadott beszámoló alapján.

A PÁLYÁZATHOZ BENYÚJTANDÓ DOKUMENTUMOK
A pályázati űrlap, melyben a pályázó nyilatkozik a tevekénységi köréről, annak részletes ismertetésével. A tevékenység ismertetése legalább 5 mondat (minimum 400 karakter) terjedelmű legyen. Amennyiben a pályázat megfelelő ismertetés nélkül kerül leadásra, a pályázat formai okokra hivatkozva elutasításra kerülhet. 
A pályázó továbbá köteles feltölteni a szempontrendszerben meghatározott dokumentumokat.


A dokumentumokat az alábbi hitelesítéssel tudjuk elfogadni:
1. DÁP alkalmazás segítségével hitelesített, elektronikusan aláírt PDF dokumentum.
2. Eredeti, kinyomtatott dokumentum KÉK tollal történt aláírása, majd annak digitalizált formája

NEM tekinthetőek hitelesnek: 
1. Aláírás nélküli dokumentum
2. Word dokumentum
3. Igazoló személy aláírása képként beszúrva
A pályázó büntetőjogi felelőssége tudatában kijelenti, hogy a pályázati űrlapon feltüntetett adatok a valóságnak megfelelnek, a csatolt igazolások eredetiek.

A BDPK Ösztöndíj Bizottság elérhetősége kérdés esetén: osztondij@bdpkhk.elte.hu

ELTE BDPK Ösztöndíj Bizottság 
Szombathely, 2026. július 29.

